Document ID: 31997L0016

Direktiva 97/16/ES Evropskega parlamenta in Sveta
z dne 10. aprila 1997
o 15. spremembi Direktive 76/769/EGS o omejitvah pri trženju in uporabi nekaterih nevarnih snovi in pripravkov
EVROPSKI PARLAMENT IN SVET EVROPSKE UNIJE STA
ob upoštevanju Pogodbe o ustanovitvi Evropske skupnosti in zlasti člena 100a Pogodbe,
ob upoštevanju predloga Komisije [1],
ob upoštevanju mnenja Ekonomsko-socialnega odbora [2],
v skladu s postopkom, opredeljenim v členu 189b Pogodbe [3],
ker člen 7a Pogodbe vzpostavlja območje brez notranjih meja, ki zagotavlja prosti pretok blaga, oseb, storitev in kapitala;
ker so vse države članice razen Avstrije, Finske, Grčije, Italije in Luksemburga pogodbenice Konvencije o preprečevanju onesnaževanja morja iz virov na kopnem (Pariška konvencija iz leta 1974); ker Pariška komisija, izvršni organ Pariške konvencije, zastopa stališče, da gre pri heksakloretanu in snoveh, ki lahko nastanejo pri njegovi uporabi, za snovi, ki povzročajo onesnaženje, ki ga je treba odpraviti v skladu s členom 4(1)(a) Pariške konvencije; ker je Svet z mandatom, ki ga je prevzel dne 4. marca 1996, pooblastil Komisijo za pogajanja za sprejetje sklepa, da se heksakloretan z nekaterimi izjemami postopoma preneha uporabljati v industriji neželeznih kovin in zlasti v specializiranih livarnah aluminija ter za nekatere magnezijeve zlitine; ker je bil na podlagi pogajanj, ki so potekala ob zasedanju Oselske in Pariške komisije v Oslu junija 1996, sprejet Sklep PARKOM 96/1 o postopnem opuščanju uporabe heksakloretana v industriji neželeznih kovin, ki je nadomestil obstoječa sklepa PARCOM 92/4 in 93/1 o isti zadevi; ker Sklep PARCOM 96/1 predvideva, da je treba leta 1998 preučiti, ali so potrebne izjeme glede prepovedi uporabe heksakloretana;
ker omejitve, uvedene za države članice glede dajanja v promet heksakloretana za uporabo v industriji neželeznih kovin, neposredno vplivajo na delovanje notranjega trga; ker je zato treba prilagoditi zakonodajo držav članic na tem področju in spremeniti Prilogo I k Direktivi 76/769/EGS [4];
ker z vidika obsega in učinkov predlagane ureditve ukrepi Skupnosti, predvideni s to direktivo, niso samo potrebni, marveč so bistvenega pomena za dosego navedenih ciljev; ker teh ciljev države članice ne morejo doseči posamično; ker je poleg tega njihovo doseganje na ravni Skupnosti že predvideno z Direktivo 76/769/EGS,
SPREJELA NASLEDNJO DIREKTIVO:
Člen 1
Priloga I k Direktivi 76/769/EGS se spremeni, kakor je opredeljeno v Prilogi k tej direktivi.
Člen 2
Države članice sprejmejo in objavijo zakone in druge predpise, potrebne za uskladitev s to direktivo, najpozneje do 31. decembra 1997. O tem takoj obvestijo Komisijo.
Ti predpisi se uporabljajo od 1. januarja 1998.
Države članice se v sprejetih predpisih sklicujejo na to direktivo ali pa sklicevanje nanjo navedejo ob njihovi uradni objavi. Način sklicevanja določijo države članice.
Člen 3
Ta direktiva začne veljati dvajseti dan po objavi v Uradnem listu Evropskih skupnosti.
Člen 4
Ta direktiva je naslovljena na države članice.
V Bruslju, 10. aprila 1997

Labels: 4
15
1
20